Diari Oficial de la Generalitat Valenciana


Sumari del DOGV 3968, del 28-03-2001 (2001/2119)

ORDRE de 6 de març de 2001, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a la protecció de la natura, de set finques rústiques (finques registrals 18.624, 8.846, 12.810 i 13.805 de Pego i 49.043, 49.045 i 49.047 d'Oliva) situades en el Parc Natural de la Marjal de Pego-Oliva, de les quals 4 es troben al terme municipal de Pego (Alacant) i 3 al terme municipal d'Oliva (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/2119


Data del document
:   06-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * Pego
    * propietat immobiliària

ORDRE de 6 de març de 2001, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a la protecció de la natura, de set finques rústiques (finques registrals 18.624, 8.846, 12.810 i 13.805 de Pego i 49.043, 49.045 i 49.047 d'Oliva) situades en el Parc Natural de la Marjal de Pego-Oliva, de les quals 4 es troben al terme municipal de Pego (Alacant) i 3 al terme municipal d'Oliva (València). [2001/X2119]
  
Mitjançant escriptura de compravenda, atorgada davant el notari de València senyor Raimundo Echevarría Martí, el número 37 del seu protocol, el dia 15 de febrer de 2001, la Generalitat Valenciana va adquirir 7 finques rústiques, situades dins dels límits del Parc Natural de la Marjal de Pego-Oliva, de les quals 4 es troben al terme municipal de Pego (Alacant), i que consta en l'Inventari General de Béns i Drets de la Generalitat Valenciana amb el núm. A01/03/102/0026 com a bé patrimonial, i 3 al terme municipal d'Oliva (València), i que consta en l'Inventari General de Béns i Drets de la Generalitat Valenciana amb el núm. A01/46/181/0022 com a bé patrimonial.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat, per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, i amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins de la qual s'ubiquen els immobles que a continuació es descriuen i que consten en l'Inventario General de Béns i Drets de la Generalitat Valenciana amb el número A01/03/102/0026 i A01/03/181/0022:
  
1. Finca rústica. Terra d'arrossar, situada al terme municipal de Pego, partida Salinar, amb una superfície de 10 àrees i 38 centiàrees, equivalents a 1.038 m² . Confronta: nord, forest denominada Muntanya Verda; sud, est i oest, Salinar. En tràmit d'inscripció, és la finca registral número 18.624, inscrita en el Registre de la Propietat de Pego, al tom 738, llibre 316, foli 31, inscripció 2a. Correspon a la parcel·la 77 del polígon 5.
  
2. Finca rústica. Terra d'arrossar, situada al terme municipal de Pego, partida dels Segamans o Abiat, amb una superfície de 5 àrees i 19 centiàrees, equivalents a 519 m² . Confronta: nord, Fernando Sendra; sud, gola del Samaruc; est, Carmen Mestre Sendra; i oest, Teresa Cardona Sendra. En tràmit d'inscripció, és la finca registral número 8.846, inscrita en el Registre de la Propietat de Pego, al tom 738, llibre 316, foli 33, inscripció 7a. Correspon a la parcel·la 770 del polígon 7.
  
3. Finca rústica. Terra d'arrossar, situada al terme municipal de Pego, partida Tanca d'Estaló, amb una superfície de 20 àrees i 44 centiàrees, equivalents a 2.044 m² . Confronta: nord, Fernando Dominguis Cardona; sud, est i oest, Angelino Server Alemany. En tràmit d'inscripció, és la finca registral número 13.805, inscrita en el Registre de la Propietat de Pego, al tom 738, llibre 316, foli 37, inscripció 4a. Correspon a la parcel·la 214 del polígon 7.
  
4. Finca rústica. Terra d'arrossar, situada al terme municipal de Pego, partida dels Segamans o Abiat, amb una superfície de 5 àrees i 19 centiàrees, equivalents a 519 m² . Confronta: nord, Fernando Sendra; sud, gola del Samaruc i hereus de Pedro Ivars ; est, finca abans descrita, de les exponents; i oest Fernando Sendra. En tràmit d'inscripció, és la finca registral número 12.180, inscrita en el Registre de la Propietat de Pego, al tom 738, llibre 316, foli 35, inscripció 3a. Correspon a la parcel·la 770 del polígon 7.
  
5. Finca rústica. Terra secà, situada al terme municipal d'Oliva, partida Racó, amb una superfície de 12 àrees i 46 centiàrees, equivalents a 1.246 m² . Confronta: nord, barranquet; sud, Fernando Cardona; est, Vall de Bovar; i oest, Aurelia Piera. En tràmit d'inscripció, és la finca registral número 49.043, inscrita en el Registre de la Propietat d'Oliva, al tom 1.362, llibre 471, foli 45, inscripció 1a. Correspon a la parcel·la 291 del polígon 14.
  
6. Finca rústica. Terra d'arrossar, situat al terme municipal d'Oliva, partida Racó, amb una superfície de 16 àrees i 72 centiàrees, equivalents a 1.672 m² . Confronta: nord, Joaquín Ines Oltra; sud, assagador del mig ; est, Vicente Lloret; i oest, Carlos Pascual i Josefa Ines Oltra. En tràmit d'inscripció, és la finca registral número 49.045, inscrita en el Registre de la Propietat d'Oliva, al tom 1.362, llibre 471, foli 46, inscripció 1a. Correspon a la parcel·la 291 del polígon 14.
  
7. Finca rústica. Terra de marjal d'arrossar, situada al terme municipal d'Oliva, partida Racó, amb una superfície de 38 àrees i 13 centiàrees, equivalents a 3.813 m² . Confronta: nord, barranquet; sud, Bautista Pérez Cervera; est, resta de la finca; i oest, resta de la finca. En tràmit d'inscripció, és la finca registral número 49.047, inscrita en el Registre de la Propietat d'Oliva, al tom 1.362, llibre 471, foli 47, inscripció 1a. Correspon a la parcel·la 91 del polígon 14.
  
Segon
  
Els immobles esmentats queden integrats en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquests, inclosa la seua administració i conservació.
  
Tercer
  
Que per la Conselleria de Medi Ambient es designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 6 de març de 2001
  
El conseller d'Economia, Hisenda i Ocupació,